taun 1465 Hertog Philips nglumpukake para wêwakiling kawula ing sa-Nèdêrland, ngrêmbug kabutuhaning praja kaya ta bab lêbuning dhuwit kanggo ragad praja, kang dhèk sêmana isih jênêng "bede" (raja pundhut). Parêpatan iku jênênge Algemeene Staten, lêstari têkan ing jaman satêruse, anjalari têntrêming praja, awit kadipatèn-kadipatèn ing sa-wêwêngkon Nederland nuli mari pasulayan, padha ngrêti yèn nunggal dadi sapraja, wajib tulung-tinulung.
